Baýramaly - Vikipeedia, vaba entsüklopeedia

# Baýramaly

###

Baýramaly
[ bairamal'õ ]
türkmeeni Baýramaly
{{{omakeelne_nimi_3}}} {{{5}}}
{{{6}}}
{{{omakeelne_nimi_4}}} {{{7}}}
{{{8}}}
{{{omakeelne_nimi_5}}} {{{9}}}
{{{10}}}

Pindala: km²
sealhulgas maad {{{sh maad}}} km²
Elanikke: 78 200 (2006)

koordinaadid: 37°37′ N 62°10′ E

Baýramaly on kuurortlinn Türkmenistani kaguosas Mary vilajetis, Baýramaly etrap'i halduskeskus. Baýramaly on etrap'iga võrdsustatud linn.

Linn asub Murgapi oaasis Murgapi jõe kaldal, Aşgabatist 375 km ida pool ja Maryst 27 km ida pool. Linnas on raudteejaam, Aşgabatiga on raudteeühendus.

Kõrgus merepinnast on 231 m.

Elanike arv oli 1991. aasta andmetel 60 000, 1969. aastal 53 000.

Baýramaly on linn alates 1931. aastast.

## [redigeeri] Nimi

Vene keeles kasutatakse rööbiti nimekujusid Байрамалы (see on ka varasem türkmeenikeelne nimekuju) ja Байрам-Али. Kasutatakse ka vormi Байрамали.

Eesti keeles on varem kasutatud nimekujusid Bairam-Ali ja Bajramalõ.

Ladinatähelised nimekujud on veel Bayramaly, Bairam Ali, Bairam Aly, Barjam-Ali ja Bayramali.

## [redigeeri] Kliima

Kliima on kuiv ja kuum. Suvel on varjus sooja üle 40 kraadi, kevadel ja sügisel 30–35 kraadi. Suhteline õhuniiskus on 10%–35%. Juunist septembrini sademed praktiliselt puuduvad, teistel kuudel on sademeid vähe. Tuuled on nõrgad.

## [redigeeri] Tööstus

Baýramalys valmistatakse rasvu, trikotaažitooteid ja ejitusmaterjale ning puhastatakse puuvilla.

Baýramaly rajoonis on maagaasi leiukoht.

## [redigeeri] Kuurort

Baýramaly on kuurort neeruhaigetele, seal asub Saparmyrat Türkmenbaşy nimeline sanatoorium. Baýramaly piisavalt kuiv, päikeseline ja soe kliima, mis sarnaneb Egiptuse omale, on neeruhaigetele soodne. Kuurort tekkis 1920. aastatel.

Sanatoorium asub omapärase mikrokliimaga, igihalja taimestikuga varjulises pargis. Ravi aluseks on kliimateraapia ja ravidieet.

Baýramaly kliima "masseerib" nefriidihaigetel naha kapillaare ning südame ja neerude veresooni. Naha respiratsioon paraneb, tursed kaovad, arteriaalne vererõhk alaneb, vere vool neerudes ja pärgarterites tugevneb, paranevad vereringe ja taastusprotsessid neerudes, tugevneb organismi vastupanuvõime. Neerude ja naha aktiivsuse tõusu tõttu vabaneb organism suurest hulgast mürgistest ainetest, paranevad hapete ja aluste tasakaal, ainevahetus ja vereringeelundkonna funktsioonid.

Kõrbeliivas kasvanud viinamarjad ja arbuusid sisaldavad väga vähe vett ning rikkalikult glükoosi ja tselluloosi. Türkmenistani viimamarjad ja arbuusid parandavad süsivesikute ainevahetust. Rohelise tee joomine Baýramaly tingimustes aitab laiendada perifeerseid veresooni ja tugevdada higieritust. Kahjulikud soolad ja vesi väljuvad organismist, kuid vajalikud valgud ja fermendid jäävad verre ning aitavad kaasa neeripõletikuga orgabismi elutegevusele.

Sanatooriumis kasutatakse palju õhuvanne, värskes õhus magamist, sooje dušše ja veega ülekallamist.

Sanatooriumis on ka kardioloogiaosakond.

## [redigeeri] Vaatamisväärsused

Linna lähedal on vana Mervi (?) varemed.

## [redigeeri] Telefon

Baýramaly kaugvalimiskood on 564.

## [redigeeri] Ajalugu

Juulis 1992 olid Baýramalys rahutused.

1990. aastate alguses algasid jumalateenistused restaureeritud revolutsioonieelses õigeusu kirikus.

## [redigeeri] Välislingid

- Asukoht Türkmenistani kaardil
- Teine Türkmenistani kaart
- Kolmas kaart
- Ümbruse topograafia
- Mervi varemed (ülemine pilt)
- Mervi varemed
- Kliimatabelid inglise keeles

Välja otsitud andmebaasist "http://et.wikipedia.org../../../b/a/%C3%BD/Ba%C3%BDramaly.html"

Kategooriad: Türkmenistani linnad

##### Views

- Artikkel
- Arutelu
- Viimane redaktsioon

##### Otsi